Тое, што Мікалай Раўбель быў чалавекам на сваім месцы, пацвярджаюць афіцыйныя дакументы 1998 года. За 4 гады старшыня райвыканкама захаваў усё, што можна было захаваць, здолеў зменшыць вастрыню некаторых праблем, бадай галоўная з якіх — кадравая. Каб утрымаць кіруемасць раёна на прымальным узроўні, давялося замяніць 90% кіраўнікоў сельгаспрадпрыемстваў, устаноў аховы здароўя, гандлю. Прынцып падбору новых людзей былы старшыня райадміністрацыі фармулюе амаль афарыстычна: “Шукалі аптымістаў!”